== Karriere ==
Høgh Andersen fik sin debut i 2012 i den danske mini-tv-serie [[Outsider (tv-serie)|''Outsider'']], hvor han spillede overfor [[Sarah-Sofie Boussnina]] og [[Rasmus Botoft]]. Han indtog rollen som Viktor, der er ven med hovedpersonen, Sebastian. Det efterfølgende år i 2013 medvirkede Høgh Andersen i [[TV 2]]s [[julekalender]] [[Tvillingerne og Julemanden|''Tvillingerne og Julemanden'']] som William Iversen.<ref name=":1" /> Høgh Andersen gik på tidspunktet for optagelserne til julekalenderen i 3.g., og måtte pendle mellem [[København]] og [[Aalborg]], hvor en del af optagelserne foregik. Han begyndte det efterfølgende år i 2014 på [[film- og medievidenskab]] på [[Københavns Universitet]].<ref name=":0" /> Høgh Andersen har fortalt efterfølgende, at det enkelte år han gik på universitetet har gjort ham til en teknisk bedre skuespiller.<ref>[https://uniavisen.dk/alex-hoegh-andersen-jeg-er-blevet-en-bedre-skuespiller-af-at-have-en-akademisk-baggrund/ Alex Høgh Andersen: »Jeg er blevet en bedre skuespiller af at have en akademisk baggrund«]. ''Uniavisen''. Fortalt til Sørensen, Meike (publiceret 19. maj 2022. Hentet 7. juli 2022.</ref>
Levende_personer Kunst